alexandrainst/scandi-wiki huggingface dataset:
Boden kommune

Boden kommune er en kommune i Norrbottens län i landskapet Norrbotten i Sverige. Kommunen grenser til nabokommunene Jokkmokk, Gällivare, Överkalix, Luleå og Älvsbyn. Kommunens administrasjonssenter er Boden.

Administrativ historikk 
Det opprinnelige sognet Överluleå brøt i 1831 ut fra Nederluleå. Når kommunalreformen fra 1862 trådte i kraft ble sognet innretta som Överluleå landskommune. I 1892 brøt Ederfors landskommune ut fra Överluleå, og i 1896 ble den raskt voksende garnisonsbyen Boden et municipalsamhälle innen Överluleå landskommune. I 1919 brøt Boden ut for å danne Bodens stad. Kommunalreformen i 1952 påvirka ikke området. I 1967 ble Överluleå gjenforent med byen, og kommunen fortsatte under navnet Bodens stad; Gunnarsbyns församling fra Råneå landskommune ble også innlemma i kommunen. I 1971 ble Boden kommune slik den er i dag danna, da Edefors landskommune ble slått sammen med Bodens stad.

Historie

Urtid 
Fornminnet i Alträsk utafor Boden har sammen med andre i Jokkmokk, Vuollerim og Överkalix lagt grunn for den nye forståelsen av den norrländske urtida. Boplassvollene i Alträsk har blitt datert til å være 7000 år gamle.

Yngre jernalder 
I Heden har det blitt gjort funn fra kommunikasjon (handel o.l.) med sørlige Sverige i den yngre jernalderen på 1000-tallet. I Heden-området ble også kommunens første kirke bygd, men denne ligger nå i ruiner.

Middelalderen 
Første gang Boden (som Bodebyn) ble nevnt skriftlig var i et riksskatteinnkrevingsskrift fra 1539.

Moderne historie 
Överluleå kirke ble bygd i 1827, og sentrum ble dermed flytta fra Heden til Bodträsket.

Siden slutten av 1800-tallet har både Stambanan genom övre Norrland (Stockholm–Haparanda) og Malmbanan (Luleå–Narvik) gått gjennom kommunen.

På begynnelsen av 1900-tallet begynte man å etablere fort og garnison (Bodens fästning) i byen for å beskytte dens viktige stilling. Den største risikoen ble ansett å være angrep østfra, fra Russland. Fram til 1990-årene var arbeidsmarkedet i kommunen prega av arbeidet i garnisonen, samt garnisonssjukehuset som ble bygd i nærheten av kasernene. På 90-tallet ble sjukehuset flytta til Södre Sunderbyn i Luleå kommune.

Geografi

Tettsteder 
Boden kommune hadde seks tettsteder i 2010. I tabellen oppgis antall innbyggere per 31. desember 2010.

Småsteder 
I tillegg til de seks tettstedene finnes det også 15 småsteder (småorter) i kommunen:

Vennskapskommuner 
Boden har tre vennskapskommuner i andre land:
  Alta, Norge
  Uleåborg, Finland
  Apatity, Russland

Referanser

Eksterne lenker 
 
 Offisiell hjemmeside for Boden kommune
Vegard Forren

Vegard Valgermo Forren (født 16. februar 1988) er en norsk fotballspiller som spiller for Træff.

Han har tidligere spilt for , ,  og . Han har også flere landskamper for det norske A-landslaget.

KIL/Hemne 
Forren spilte for  på guttenivå allerede i 2002. Fem år senere spilte han for laget i tredjedivisjon, og Forren var sentral i forsvar da laget under ledelse av Nils Halvor Snekvik slo Molde FK ut av cupen den 20. mai 2007, selv om de hadde tapt 11–1 for tittelforsvareren Molde året før, den 9. juni 2006 i andre runde av cupen. Forren ble sammen med Stian Aae invitert til spill for Moldes juniorlag i JET-turneringen på Hamar.

Molde 
Han signerte en femårsavtale med Molde i juli 2007 og gikk fra jobben på REMA 1000. Debuten kom etter to uker, da han på stillingen 7–1 fikk de siste tretti minutter ved siden av Marcus Andreasson i seieren 12–1 mot Mandalskameratene den 26. august 2007. Neste sesong ble han fast i forsvar og debuterte for U21-landslaget mot Ukraina den 26. mars 2008. Storklubber i Europa som SC Heerenveen og Tottenham Hotspur FC vurderte ham.

I 2012 slo han igjennom internasjonalt med fast stopperplass på landslaget fire år etter hans gjennombrudd i Tippeligaen.

I 2011 og 2012 ble han seriemester med Molde. Han mottok Kniksenprisen som årets forsvarsspiller i 2012.

Southampton 
Vegard Forren signerte under en kontrakt med Southampton FC den 16. januar 2013, og ble tildelt draktnummer 15. Han spilte ikke A-kamper, men debuterte på Southamptons U21-lag den 4. mars og scoret med et langskudd da de spilte 1–1 hjemme mot Liverpool U21.

Retur Molde 
Men den 11. juli 2013 signerte han en permanent avtale med Molde Fotballklubb etter at veien opp til førstelaget til Southampton FC ble for lang. Investorer betalte overgangspengene for overgangen tilbake til Molde FK. 2014 etablerte han seg igjen på landslaget, og skulle i 2015 ha revansj mot Zlatan Ibrahimović som hadde scoret tre mål mot ham.

Han spilte for Molde til ut Tippeligaen 2016 og stod med over 230 kamper.

Brighton 
På tross av treninger med RBK, meldte BBC den 7. mars 2017 at Forren hadde inngått en avtale ut sesongen med Brighton & Hove Albion FC, og etter bare ei uke fikk han 61 minutter i en kamp for U23-laget.  Tross opprykk til Premier League fikk Forren ikke forlengelse to måneder etter.

Personlig  
Han er gift med designer og forfatter Cathrine Emilie Valgermo Forren.

Meritter 
Molde
 Seriemester i 1. divisjon: (1) 2007 
 NM: (2) 2013, 2014
 Seriemester: (4) 2011, 2012, 2014, 2019

Individuelt
 Kniksenprisen for årets forsvarsspiller: (1) 2012

A-landskamper

Referanser

Eksterne lenker 
 
 Profil på altomfotball.no

Norske fotballspillere
Norske landslagsspillere i fotball for herrer
Fotballspillere for KIL/Hemne
Fotballspillere for Molde FK
Fotballspillere for Southampton FC
Fotballspillere for Brighton & Hove Albion FC
Fotballspillere for SK Brann
Norske fotballspillere i England
Norgesmestere i fotball
Vinnere av Kniksenprisen
Personer fra Hemne kommune
Luleå kommune

Luleå kommune (lulesamisk: Julev, nordsamisk: Luleju, finsk: Luulaja) er en kommune i Norrbottens län i landskapet Norrbotten i Sverige. Kommunen har grenser til nabokommunene Boden, Kalix, Piteå og Överkalix, og har kystlinje mot Bottniska viken i Østersjøen. Kommunens administrasjonssenter ligger i Luleå. Luleå kommune er den mest folkerike kommunen i Norbottens län.

Geografi 
Luleälven munner ut i Bottniska viken ved Luleå. Luleå skjærgård består av over 700 øyer og holmer og er etter Stockholms skjærgård Sveriges mest vidstrakte skjærgårdsområde. På grunn av den sterke landhevninga i Bottniska viken endrer skjærgårdens utseende seg stadig og Luleå kommunes areal øker betydelig fra år til år. Flere av øyene i skjærgården er bebodd, blant andre Brändön, Stor-Brändön og Kallaxön.

Luleå er endepunkt for E10 og for Malmbanan. E4 går gjennom kommunen. Luleå-Kallax lufthavn har daglige ruter til flere svenske byer, og er den mest trafikkerte lufthavnen i Norrland

Tettsteder 
Luleå kommune hadde nitten tettsteder i 2010. I tabellen oppgis antall innbyggere per 31. desember 2010.

Vennskapskommuner 
  Tromsø, Norge
  Kemi, Finland
  Murmansk, Russland
  Zenica, Bosnia-Hercegovina
  Puerto Cabezas, Nicaragua

Bilder

Referanser

Eksterne lenker
Jolanda Čeplak

Jolanda Čeplak (født Jolanda Steblovnik 12. september 1976 i Celje, Slovenia) er en slovensk mellomdistanseløper.

I 2002 under EM innendørs i Wien, satte hun innendørs-verdensrekord på 800 meter med tiden 1:55.82 minutter. Samme året ble hun suveren europamester på denne distansen i München.

Under OL 2004 i Athen, etter en sterk avslutning, klarte hun bronsemedalje på 800 meter bak Kelly Holmes og Hasna Benhassi. Det måtte målfoto til for å skille Jolanda Čeplak og Hasna Benhassi. Maria Mutola måtte ta til takke med fjerdeplassen. 18. juni 2007 testet Čeplak positivt på EPO.

Referanser

Eksterne lenker 
 

Slovenske mellomdistanseløpere
Europamestere i friidrett for Slovenia
Olympiske bronsemedaljevinnere for Slovenia
Medaljevinnere under Sommer-OL 2004
Deltakere for Slovenia under Sommer-OL 2004
Friidrettsutøvere under Sommer-OL 2004
Deltakere for Slovenia under EM i friidrett 2002
Personer fra Celje
Munhumutapariket

Munhu Mutapa-riket (også Mutapa-imperiet, Mwene Mutapa og (portugisisk) Monomotapa; eller Store Zimbabwe-riket) var et historisk kongedømme (ca. 1250–1629) som omfattet området mellom Zambezielven og Limpopoelven i det sørlige Afrika, et område som i dag ligger i Zimbabwe og Mosambik. 

Kongedømmet er best kjent for hovedstaden Store Zimbabwe.

Referanser 

Tidligere land i Afrika
Mosambiks historie
Zimbabwes historie
Stater og territorier etablert i 1430
Stater og territorier opphørt i 1760
Pippi Langstrømpe på de syv hav

Pippi Langstrømpe på de syv hav (originaltittel Pippi Långstrump på de sju haven) er en svensk barnefilm fra 1970 av Olle Hellbom med blant annet Inger Nilsson, Pär Sundberg, Maria Persson og Beppe Wolgers i rollene.

Handling
Pippi får flaskepost fra sin pappa om at han er fanget av fæle pirater i sjørøverstaten Porto Piluse som bare gir ham vann og brød. Pippi, Tommy og Annika reiser dit med blant annet i en gammel seng med en luftballong over, et egenkonstruert fly samt et kapret piratskip for å befri ham, mens Tommy og Annikas bortreiste foreldre tror at barna er hjemme hos Pippi.

Om filmen
Sjørøvernes tilholdssted ble bygget opp på Vaxholms fästning ved Vaxholm utenfor Stockholm. Andre eksteriører ble spilt inn i Budva i daværende Jugoslavia. Strandscener ble spilt inn på Barbados i Vestindia.

Rolleliste (utvalg)

Norske stemmer 
Robert Morley
Suzanne Schulzki
Christoffer Westberg
Hallward Lydvo
Harald Mæle
Lena Meieran
Malin Glosli Haugan
Mikael Moen
Rune Alstedt
Geir Langslet

Filmmusikk i utvalg 
 Kalle Teodor, komponist Georg Riedel, tekst Astrid Lindgren
 Mor är rar, komponist Georg Riedel, tekst Astrid Lindgren
 Märja mojsi, komponist Georg Riedel, tekst Astrid Lindgren
 Sjörövar Fabbe, komponist Georg Riedel, tekst Astrid Lindgren
 Sov alla, komponist Georg Riedel, tekst Astrid Lindgren 
 Här kommer Pippi Långstrump, komponist Jan Johansson, tekst Astrid Lindgren,
 Kom an, kom an, pirater, komponist Jan Johansson, tekst Astrid Lindgren

Referanser

Eksterne lenker 
 

Filmer fra 1970
Pippi Langstrømpe
Svenskspråklige filmer
Filmer basert på verk av Astrid Lindgren
Svenske barnefilmer
Svenske animasjonsfilmer
Filmer regissert av Olle Hellbom
Pål Sæthrang

Pål Carsten Sæthrang (født 10. juni 1945, død 18. september 2004) var en norsk fotballspiller. Han ble norgesmester med Skeid i 1963 og 1965 og ble seriemester i 1966.

Sæthrang spilte 187 kamper for Skeid, derav 100 i toppserien, mellom 1963 og 1969. Han debuterte på seniornivå som juniorspiller i 1963 og var sterkt medvirkende til at Skeid spilte seg fra nedrykksstrid til bronseplass i 1. divisjon den høstsesongen. Samme år scoret han seiersmålet i cupfinalen to minutter før slutt i andre ekstraomgang da Skeid slo Fredrikstad 2-1.

Sæthrang debuterte på det norske landslaget i 1967 og fikk totalt seks A-landskamper. Han var sønn av Paul Sæthrang, som var sentral Skeid-spiller på 1930- og 40-tallet.

Som medlem av BK Skru, Oslo, vant han i 1963 det første norgesmesterskapet i bowling (single, herrer).

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Skeid Fotball
Norgesmestere i fotball
Personer fra Oslo
Fødsler i 1945
Dødsfall i 2004
Elias Valderhaug

Elias Valderhaug (født 26. april 1990 i Valderøy) er en norsk målvakt i fotball som spilte for Kristiansund.

Valderhaug prøvespilte for  i Jet Cup. Han fikk sin debut i Eliteserien hjemme mot  i 2011. Etter et kort låneopphold i  i 2012 signerte han for  i august samme år. I november 2012 underskrev han en toårskontrakt med Kristiansund.

Tidligere klubber
Molde FK

Referanser

Eksterne lenker 
 

Norske fotballspillere
Fotballspillere for Molde FK
Fotballspillere for Idrettsklubben Start
Fotballspillere for Kongsvinger IL Toppfotball
Fotballspillere for Kristiansund BK
Personer fra Ålesund kommune
Süreyya Ayhan

Süreyya Ayhan Kop (født 6. september 1978 i Korgun i Tyrkia) er en tidligere mellomdistanseløper fra Tyrkia som vant sølvmedalje på 1500 meter under VM 2003. I tillegg ble hun europamester på 1500 meter under EM 2002 i München. Tidligere var hun også europeisk rekordholder på distansen, med tiden 3:55:33.

Bakgrunn 

Faren hennes en tidligere friidrettsutøver, var både en rollemodell og viktig støttespiller da Süreyya startet med friidrett på junior high school. I 1992 ved treningssenteret for friidrett i Çankırı, ble hun oppdaget av sin fremtidige trener Yücel Kop. Hun utdannet seg ved universitetet Kahramanmaraş Sütçü İmam i sport og kroppsøving. Ayhan løp for sportsklubben MTA, Ankara og Fenerbahçe, Istanbul.

Rekorder 

Hun innehar de tyrkiske rekordene på 800 meter  (2:00:64) og 1500 meter (3:55:33). Under Sommer-OL 2000 i Sydney, Australia, ble hun den første tyrkiske kvinne til å nå en olympisk finale, da hun kom til finalen på 1500 meter. Hun var Europas beste kvinnelige utøver på 1500 meter både i 2002 og 2003.

Bestenoteringer: 	

Verdensrekorder:

Utvikling

Karrierens høydepunkter  
Før EM 2002 i München, var Ayhan ukjent utenfor Tyrkia. I 2002 tok hun Tyrkia's første gullmedalje i EM noensinne, ved å slå Gabriela Szabo på 1500 meter med to hundredels sekund, med tiden 3:58:79, i et løp hun ledet hele veien. Dette året ble hun kåret til Europa's beste kvinnelige friidrettsutøver.

Affære 
Ayhan fikk mye kritikk for sin affære med treneren Yucel Kop, en gift mann. Temaet ble tatt opp av Tyrkias styresmakter, som la press på at de skulle inngå ekteskap, noe de også gjorde. Dette reddet trolig karrieren til dem begge. Denne saken gjorde at tyrkiske kvinnesaksaktivister kom på banen, en av dem forfatter Vivet Kanetti, som utgav boken Løp Süreyya Løp.

Doping 
Foran OL 2004 i Athen var hun et av det største tyrkiske håpene, men på grunn av brudd på prosedyrene under en dopingtest like før mesterskapet, fikk hun ikke delta og ble utestengt i to år. I november 2007 ble hun utestengt på livstid etter en positiv dopingtest på anabole steroider.

Referanser

Eksterne lenker 
 

Tyrkiske mellomdistanseløpere
Friidrettsutøvere under Sommer-OL 2000
Deltakere for Tyrkia under Sommer-OL 2000
Dopingsaker i friidrett
Personer fra Cankiri
Deltakere for Tyrkia under EM i friidrett 2002
Pippi rømmer med

Pippi rømmer med eller Pippi Langstrømpe på rømmen (originaltittel På rymmen med Pippi Långstrump) er en svensk film fra 1970, i regi av Olle Hellbom etter originalmanus av Astrid Lindgren, basert på hennes bøker om Pippi Langstrømpe.

Handling 
Tommy og Annika er leie sine foreldres (i hovedsak deres mammas) prat, og vil ha ut noe mer spennende av sin sommerferie. De bestemmer seg for å rømme hjemmefra, men vil ikke rømme alene, og ber derfor Pippi Langstrømpe om å følge med. Pippi vil gjerne ut og rømme, og etter at hun har lovet sine kameraters mamma å ta hånd om Tommy og Annika gir de seg i vei, som vanlig med Pippis hest, Lille Gubben.
Apen Nilsen blir værende hjemme sammen med Tommy og Annikas mamma.

I rollene 
Inger Nilsson – Pippi Langstrømpe
Pär Sundberg – Tommy
Maria Persson – Annika
Hans Alfredson – Konrad
Öllegård Wellton – Tommy og Annikas mamma
Fredrik Ohlsson – Tommy og Annikas pappa
Jan Nygren – Sinnagubben/Bonden/Politikonstabel

Norske stemmer 
 Rune Alstedt
 Robert Morley
 Harald Mæle
 Christoffer Westberg
 Malin Glosli Haugan
 Lena Meieran
 Suzanne Schulzki
 Kjell-Morten Gustavsen
 Raghildwald Stad

Referanser

Eksterne lenker 
 

Filmer fra 1970
Pippi Langstrømpe
Svenskspråklige filmer
Filmer basert på verk av Astrid Lindgren
Svenske barnefilmer
Svenske animasjonsfilmer
Filmer regissert av Olle Hellbom
Torneälven

Torneälven, eller Torne älv, (finsk: Tornionjoki, meänkieli: Tornionväylä) er en elv nord i Sverige og Finland. Den er 520 kilometer lang og de siste 150 kilometrene utgjør den grense mellom Sverige og Finland. Den starter i Torneträsk, 341 meter over havet, nær den norske grensen og renner ut i Bottenviken. Elven har et nedbørsfelt på , nest størst av alle elver i Sverige, etter Göta älv.

Svenske tettsteder ved Torneälven
 Kurravaara, Kiruna kommune
 Oinakka, Kiruna kommune
 Laxforsen, Kiruna kommune
 Jukkasjärvi/Poikkijärvi, Kiruna kommune
 Paksuniemi, Kiruna kommune
 Vittangi, Kiruna kommune
 Lovikka, Pajala kommune
 Junosuando, Pajala kommune
 Pajala, Pajala kommune
 Kassa, Pajala kommune
 Pello, Övertorneå kommune
 Svanstein, Övertorneå kommune
 Juoksengi (Polcirkelbyn), Övertorneå kommune
 Niskanpää, Övertorneå kommune
 Kuivakangas, Övertorneå kommune
 Övertorneå/Matarengi, Övertorneå kommune
 Hedenäset/Hietaniemi, Övertorneå kommune
 Risudden/Vitsaniemi, Övertorneå kommune
 Karungi, Haparanda kommune
 Kukkola, Haparanda kommune
 Vojakkala, Haparanda kommune
 Mattila, Haparanda kommune
 Haparanda, Haparanda kommune

Referanser

Elver i Lappland (Finland)
Elver i Norrbottens län
Torneälvens vassdragsområde
Grønlands Kulturhus

Grønlands kulturhus (grønlandsk: Katuaq) er et kulturhus som ligger i sentrum av Nuuk, hovedstaden på Grønland. Det er tegnet av det danske arkitektfirmaet schmidt hammer lassen architects.

Kulturhuset ble bygd i perioden 1994–1997, og åpnet 15. februar 1997. Det inneholder to saler; en stor og en liten, med hhv. 509 og 108 sitteplasser. Den store salen kan brukes til både kino, konserter, teater og møter. Den var grønlands første kino, og viser nye filmer samtidig som de vises i Danmark. Det er også 1 000 m² utstillingsareal her, samt TV-studio, kunstskole, bibliotek og café. 

Huset eies av Nuuk kommune og Grønlands hjemmestyre, og er på over 4 000 m². 

Bygget har vunnet følgende priser:
Nykredits Arkitekturpris (1998) 
Statens Kunstfonds Pris (1998)
Eckersbergmedaljen (1999)

Eksterne lenker
 
 Informasjon på Nanoq.gl

Grønlandsk kultur
Glenn Atle Larsen

Glenn Atle Larsen (født 24. august 1982 på Stord) er en norsk fotballspiller som spiller for Skeid.

Referanser

Eksterne lenker 
 
 Spillerprofil på Skeid.no

Norske fotballspillere
Fotballspillere for FK Haugesund
Fotballspillere for FC Flora Tallinn
Fotballspillere for Vålerenga Fotball
Fotballspillere for Nybergsund IL-Trysil
Fotballspillere for Dundee FC
Fotballspillere for St Patrick's Athletic FC
Fotballspillere for Kongsvinger IL Toppfotball
Fotballspillere for Kolding FC
Fotballspillere for Skeid Fotball
Norske fotballspillere i Estland
Norske fotballspillere i Skottland
Norske fotballspillere i Irland
Norske fotballspillere i Danmark
Personer fra Stord kommune
Sten Grytebust

Sten Michael Grytebust (født 25. oktober 1989) er en norsk fotballspiller som spiller for .

Fra 2008 til 2016 spilte han for  i Tippeligaen. Han ble tatt opp fra Juniorakademiet i Aalesund etter at Roar Husby forlot klubben. Han var også en svært tidlig en toneangivende målvakt for moderklubben Ellingsøy.

Han er blant annet kjent for å ha reddet en heading mot FC København i 2018.

Landslaget 
Den 7. november 2022 ga han seg på landslaget.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Aalesunds FK
Fotballspillere for Odense BK
Fotballspillere for FC København
Fotballspillere for Vejle BK
Norgesmestere i fotball
Norske fotballspillere i Danmark
Nordmenn av liberisk opphav
Personer fra Ålesund kommune
Målvakter i fotball
Fødsler i 1989
Carl-Erik Torp

Carl-Erik Torp (født 17. september 1984) er en norsk tidligere fotballspiller som sist spilte for tippeligaklubben . Han var også landslagsspiller for Norge i futsal. Han gikk til Brann fra Kongsvinger IL Toppfotball 11. november 2010.

Den 25. september 2011 fikk Torp et illebefinnende under en kamp mot Sogndal Fotball. Han kom inn som innbytter i det 78. minutt og falt om etter å ha vært på banen i om lag ti minutter. Han ble båret av banen og fikk hjertestans i spillertunnelen. Etter at han fikk hjerte-lunge-redning ble det brukt hjertestarter som startet Torp sitt hjerte igjen. Senere ble han fraktet med luftambulanse til Haukeland universitetssykehus. Han fikk etter hendelsen operert inn en implanterbar hjertestarter og la opp som fotballspiller.

I 2018 begynte Torp som ekspertkommentator på NRK.

Referanser

Eksterne lenker 
 

Norske fotballspillere
Norske futsalspillere
Norske landslagsspillere i futsal
Ekspertkommentatorer (sport)
Fotballspillere for Manglerud Star Toppfotball
Fotballspillere for Kongsvinger IL Toppfotball
Fotballspillere for SK Brann
Fotballspillere for Kolbotn IL
Kaibakken

Kaibakken er Kristiansunds hovedgate, som fører fra kaiene og Piren opp til Kongens Plass og gatenettet i øvre del av Kirkelandet. Kaibakken har to kjørebaner i hver retning, og midtrabatt. 

Kaibakken er et sentralt element i byens gjenreisingsarkitektur. Kaibakken er en monumentalakse, som er rettet tvers over havnebassenget mot Nordsundbrua og fjellene i Tustna (nå Aure kommune) på andre siden av Talgsjøen. Monumentalakser var et yndet motiv for byplanleggere på 1800-tallet og første halvdel av 1900-tallet. 

Kristiansund ble bombet av tyske fly i april 1940 og hele det sentrale byområdet på Kirkelandet brant ned. Anledningen ble benyttet til å gjenreise sentrum med moderne funkisarkitektur og en bred oppfart, en gate som skulle forbinde kaiene med de øvre bydeler. Sentrale norske arkitekter deltok i arbeidet i Brente steders regulering under andre verdenskrig, og det var denne organisasjonen som også planla gatenett og struktur for bebyggelsen sentralt på Kirkelandet. Oppfarten ble gata kalt før den fikk navnet Kaibakken.

Som fondmotiv øverst i Kaibakken var det lenge meningen at den nye Kirkelandet kirke skulle reises. Denne løsningen ble forkastet, og kirken ble isteden bygd øverst i Øvreparken. Isteden kunne Nordmøre Sparebank få denne tomten med utsikt gjennom aksen, som man kan se på et av webkameraene i Kristiansund. 

Gjenreisingsarkitekturen som omgir Kaibakken ble valgt som Kristiansund kommunes tusenårssted.

Eksterne lenker 
 Høringsuttalelse fra Riksantikvaren til Kristiansund kommune 2008

Veier i Kristiansund
Arkitektur i Norge
Funksjonalisme (arkitektur)
Byplanlegging
City Lade

City Lade er et norsk kjøpesenter. Det hadde en omsetning på 2,0 milliarder kroner i 2018. Kjøpesenteret ligger på Lade, ca. 2,5 km nord for Trondheim sentrum. City Lade åpnet 6. mai 2004. Kjøpesenteret har et detaljhandelsareal på ca.  m².  Byggets totale areal er   m², hvorav  er parkeringshus.

Kjøpesenteret ble realisert da NKLs engroslager ble flyttet i 2002. Bygningen var på den tiden tilholdssted både for dem og stormagasinet Obs!. Obs! lå i første etasje av bygget, men flyttet opp i andre da kjøpesenteret ble realisert etter omfattende ombygging i perioden 2002–2004.

City Lade ble utvides 2012–2014, og ble da byggetrinn 2 åpnet høsten 2014, Trondheims største kjøpesenter både i areal og i antall butikker.

Referanser

Eksterne lenker
 City Lades nettsted

Kjøpesentre i Trondheim
Etableringer i 2004
Lade
Albatros D.III

Albatros D.III var et tysk jagerfly i bruk under den første verdenskrig, i tysk og østerriksk tjeneste.

Albatross D.III ble fløyet av mange av de beste tyske flyverne, inkludert Manfred von Richthofen, Ernst Udet, Erich Löwenhardt, Kurt Wolff og Karl Emil Schaeffer. Albatros D.III var favorittflyet i perioden kjent som blodige april i 1917, da tyske styrker hadde luftherredømme.

D.III var basert på forgjengeren Albatros D.II, men hadde en helt ny vinge med en struktur som var inspirert av de franske Nieuport-jagerflyene. Maskinen ble også utstyrt med den kraftigere Mercedes D.IIIa-motoren med en ytelse på 180 hk. Senere varianter ble utstyrt med enda kraftigere motorer, med ytelser helt opp til 225 hk.

Spesifikasjoner

Litteratur
 Connors, John F. Albatros Fighters In Action (Aircraft No. 46). Carrollton, TX: Squadron/Signal Publications, Inc., 1981. .
 Franks, Norman, Hal Giblin and Nigel McCrery. Under the Guns of the Red Baron: Complete Record of Von Richthofen's Victories and Victims. London: Grub Street, 1998. .
 Grosz, Peter M. Albatros D.III (Windsock Datafile Special). Berkhamsted, Herts, UK: Albatros Publications, 2003. .
 Grosz, Peter M., George Haddow and Peter Schiemer. Austro-Hungarian Army Aircraft of World War I. Boulder, CO: Flying Machines Press, 2002. .
 Mikesh, Robert C. Albatros D.Va: German Fighter of World War I. Washington, D.C.: Smithsonian Institution Press, 1980. 
 Miller, James F. Albatros D.III: Johannisthal, OAW, and Oeffag Variants (Air Vanguard 13). Oxford: Osprey Publishing, 2014. 
 VanWyngarden, Greg. Albatros Aces of World War I Part 2 (Aircraft of the Aces No. 77). Oxford: Osprey Publishing, 2007. .

Eksterne lenker 
 Wings Palette-fargelegging

Albatros-luftfartøy
Jagerfly
Fly fra første verdenskrig
Enmotors propelldrevne luftfartøy